
Hak Asasi, Undang-Undang dan Pengamalannya di 
Malaysia 1 

Oleh Mohamed Hanipa Maidin 2 

Apabila kita bercakap tentang hak asasi, ia merujuk kepada hak-hak yang 
paling asas yang tidak wajar dinafikan ke atas mana-mana orang di dunia ini. 
Hak-hak tersebut merangkumi antara lain hak untuk hidup, hak untuk bebas 
bergerak, hak bersuara, hak berhimpun, hak berpersatuan, hak untuk 
dibicarakan secara adil, hak untuk diwakili oleh peguam pilihannya sendiri, 
hak untuk diberitahu alasan jika ditangkap, hak menganut dan mengamalkan 
agama dan juga beberapa hak-hak yang lain. 

Dari perspektif sejarah, terdapat perbezaan yang amat ketara 
bagaimana hak-hak tersebut diperolehi oleh manusia di dunia ini. Bagi orang- 
orang Barat, hak-hak asasi ini diperolehi hasil daripada perjuangan yang 
menyaksikan pertumpahan darah dan juga melalui peperangan dan revolusi. 
Bagi rakyat bawahan, hak tersebut hanya dapat dikecapi setelah mereka 
mengambilnya secara paksa daripada pihak yang berkuasa dan bagi 
mendapatkan hak tersebut, nyawa dan darah manusia terpaksa menjadi 
taruhannya. Hasil daripada sejarah yang pahit, tersebut hak-hak tersebut 
akhirnya diterjemahkan ke dunia realiti melalui pelbagai piagam (charters) 
seperti Magna Carta, Bill Of Rights, Deklarasi Hak Asasi Sejagat Manusia 
1948 (UDHR 1948) dan sebagainya. 

Hal yang berbeza berlaku bagi umat Islam. Hak asasi tersebut datang 
dengan sendiri sebaik sahaja manusia melaksanakan tanggungjawabnya 
sebagai hamba Allah. Sepertimana yang dikatakan oleh A.K. Brohi, mantan 
Menteri Undang-Undang Pakistan: 


1 Kertas kerja yang dibentangkan di Seminar Kebangsaan "Hak Asasi Manusia 
dan Hak Wanita Dalam Islam" anjuran Pertubuhan Jamaah Islah Malaysia ( 

J I M )di PWTC, Kuala Lumpur pada 26 hb Mei 2007. 

2 Peguambela & Peguamcara 

"It seems at first sight , therefore that there are no human rights or 
freedoms admissible to man in the sense in which modern man's 
thought, belief and practice understand them, in essence the believer 
has only obligations or duties to God since he is called upon to obey 
the Divine Law, and such human rights as he is made to acknowledge 
stem from his primary duty to obey God. Yet paradoxicallv, in these 
duties lie all the rights and freedoms." 3 

Atas dasar itulah, bagi orang Islam mereka mengakui dan 
menghormati hak-hak orang lain kerana di sana terdapat tanggungjawab 
yang dikenakan ke atas mereka oleh perundangan Islam untuk mereka 
mentaati Allah, mentaati Rasul-Nya dan mereka yang memerintah mereka 
(ulil amri). 

Hak Asasi dan Pengamalannya di Malaysia 

Hak asasi di Malaysia diperuntukkan dalam undang-undang yang tertinggi di 
negara ini iaitu Perlembagaan Persekutuan. Hak-hak tersebut yang dikenali 
sebagai kebebasan fundamental (fundamental liberties) dan diperuntukkan 
secara jelas dalam Perlembagaan bermula daripada Perkara 5 hingga perkara 
13 Perlembagaan Persekutuan. 

Memandangkan perundangan negara mengiktiraf ketinggian 
Perlembagaan 4 , secara teorinya hak-hak asasi yang diperuntukkan oleh 
Perlembagaan sepatutnya dilindungi dan sekaligus berhak dinikmati oleh 
rakyat negara ini. 

Melihat kepada hak-hak tersebut dalam Perlembagaan, terdapat 
elemen-"favoritism" bagi sesetengah hak asasi tersebut. Sebagai contoh hak 
kebebasan beragama. Tidak seperti hak-hak yang lain, ia tidak sama sekali 
boleh diganggu gugat melalui pindaan hatta ketika darurat. Begitu juga hak 


3 A. K Brohi " Islam and Human Rights" di dalam "The Challenge of Islam" 
edited by Altaf Gauhar, m/s 81 

menyebarkan agama hanya diberikan kepada orang Islam sahaja dan 
dinafikan ke atas orang bukan Islam. 5 Sedikit sebanyak sejarah yang 
mewujudkan keadaan tersebut. 

Persoalannya, adakah kewujudan hak-hak asasi dalam Perlembagaan 
bersama-sama dengan prinsip ketinggian Perlembagaan benar-benar 
menjamin hak-hak asasi tersebut dapat dinikmati oleh rakyat negara ini 
tanpa sebarang sekatan atau halangan? 

Amat malang jawapan kepada persoalan di atas dalam banyak 
keadaan adalah negatif. Banyak faktor yang menyumbang kepada keadan 
ini. Antara lain kegagalan rakyat negara ini untuk menikmati hak-hak 
tersebut disebabkan terdapat pelbagai undang-undang yang digubal oleh 
badan perundangan (khususnya Parlimen) yang secara jelas menghakis dan 
kadangkala memansuhkan sama sekali hak asasi tersebut. 

Hak untuk tidak dilucutkan kehidupan dan kebebasan (deprivation of 
life and liberty) yang dijamin oleh Perkara 5 (1) Perlembagaan Persekutuan 
dengan begitu mudah dimansuhkan melalui ibu segala kezaliman - Akta 
Keselamatan Dalam Negeri (ISA). Meskipun dalam keadaan-keadaan tertentu 
kezaliman ISA tersebut atau penggunaannya secara arbitrari oleh Menteri 
dikecam oleh pihak Mahkamah 6 , namun bukan sahaja kecaman tersebut 
tidak diendahkan oleh pihak Eksekutif malahan kecaman itu sendiri 
mendorong dan memberi inspirasi kepada pihak Eksekutif untuk 
mengetatkan lagi undang-undang tersebut dengan menambah lagi kuasa 


4 Perkara 4(1) Perlembagaan Persekutuan 

5 Perkara 11 ( 4 ) Perlembagaan Persekutuan 

6 

Lihat kes Karpal Singh v Minister of Home Affairs ( 1988 ) 1 MLJ 468 . 

Mahkamah Tinggi memerintahkan perintah tahanan ke atas Karpal 
diketepikan kerana tuduhan dalam perintah tahanan tidak betul dan Hakim 
Makamah Tinggi menyatakan bahawa perintah tahanan dibuat "without care 
and a proper sense of responsibility’. Kerajaan meminda seksyen 8 ISA 
dengan memperuntukkan seksyen 8B ( 1 ) yang melarang Mahkamah 
mempersolakan budibicara dan kuasa Menteri. 

Menteri dan mengurangkan kuasa sedia ada Mahkamah untuk menyoal budi 
bicara Menteri. 7 

Dengan kewujudan Akta Rahsia Rasmi (OSA), Akta Penerbitan dan 
Mesin Cetak dan Akta Hasutan, kebebasan bersuara yang dijamin oleh 
Perlembagan hanya menjadi perhiasan semata-semata. Melihat kepada 
peruntukan dalam Perlembagaan berkaitan hak bersuara, kita akan 
menyaksikan hak tersebut digubal sebegitu rupa di mana hak tersebut 
diletakkan sepenuhnya di bawah jagaan Parlimen." 8 . 

Meskipun Perkara 10 (1) menjamin kebebasan bersuara dan tidak 
boleh dipinda dengan mudah, namun "The contents can always be abridged 
or amended, making them, in practical terms, less significant: the contents 
can always be taken away." 9 

Atas dasar itulah, Harding mengkritik dengan lantang bahawa "The 
provision is remarkable for what it takes that what it gives." 10 Apa yang lebih 
malang, dalam banyak keadaan pemimpin parti pembangkang seringkah 
menjadi mangsa apabila mereka cuba melaksanakan hak bersuara ini. Y. B. 
Lim Kit Siang pernah menyatakan bahawa "There is freedom of speech but 
there is no freedom after speech". 

Hak berhimpun secara aman yang dijamin oleh Perkara 10 (1) 
Perlembagaan bukan sahaja tidak aman daripada gangguan polis jika ia ingin 
dilaksanakan, malahan ia meletakkan kuasa tunggal penentu definisi 


7 Lihat seksyen 8B (1) Akta Keselamatan Dalam Negeri 1960 yang 
memperuntukkan "There shall be no iudicial review in anv court of any act 
done made by the Minister...in the exercise of the discretionary power.. save 
in regard to anv guestion on compliance with anv procedural reguirement . . ." 

8 

Dr Abdul Aziz Bari, " Freedom of Speech and Expression in Malaysia after 
Forty Years." di dalam Insaf Vol XXVII No 3 di m/s 153. 

9 

I bid. m/s 154 

10 

keamanan tersebut hanya kepada Ketua Polis Daerah (OCPD) melalui 
penggubalan seksyen 27 Akta Polis 1967 tanpa sebarang mekanisme untuk 
mengawal selia kuasa OCPD tersebut. Akta Polis bukan sahaja memberi 
kuasa kepada polis untuk melarang perhimpunan di tempat awam, malahan 
perhimpunan di tempat persendirian (private place) juga boleh diganggu oleh 
pihak polis. 11 Meskipun Suhakam dan Suruhanjaya Diraja Bagi Meningkatkan 
Operasi dan Pengurusan Polis Di Raja Malaysia telah mencadangkan 
penghapusan seksyen 27 dan 27A kerana bercanggah dengan Perkara 10 
Perlembagaan, namun saranan tersebut tidak diendahkan oleh pihak 
Kerajaan. 12 

Bukan sahaja rakyat awam yang dihalang untuk melaksanakan hak 
bersuara tanpa rasa takut, kebebasan dunia akademik dan hak autonomi 
institut-institut pengajian tinggi turut dicengkam melalui Akta Universiti dan 
Universiti Kolej 1971 (AUKU). Hasilnya raison d'rtre universiti untuk 
mempromosi kebebasan intelektual yang sepatutnya dipupuk, digalak dan 
dipertingkatkan kini tidak lagi berlaku. Kehebatan AUKU meng"angin- 
ahmar"kan dunia intelektual amat berkesan sehingga warga universiti 
menjadi beku dan kaku. Kebebasan berpersatuan yang dijamin oleh 
Perlembagaan dihalang perlaksanaannya melalui pelbagai sekatan ke atas 
aktiviti-aktiviti pelajar, termasuk pilihan raya pelajar. 13 

Dr Azmi Sharom, pensyarah undang-undang Universiti Malaya 
memberikan pandangannya tentang pilihan raya kampus dengan kata-kata 
berikut: 


Harding, Law, Government and the Constitution in Malaysia ( 1996 ), m/s 
189. 

n Lihat seksyen 27A Akta Polis 1967. 

12 Sila lihat kupasan lanjut di http://lawyerpas.blogspot.com. 

13 Di dalam pilihanraya perwakilan pelajar di UIA, calon-calon dikenakan 
syarat-syarat yang tidak munasabah seperti mesti memperolehi CGPA 2.8, 
menghadiri sessi temuduga dengan Rektor dan Timbalan Rektor dan perlu 
lulus ujian pengucapan awam dalam bahasa Inggeris. 

"Now we get to the contentious issues. Not content with stifling the 
entire election process, university authorities then decide to get 
actively involved by clearly supporting one group of student candidates 
over another. The group of choice is known as the Aspirasi group. Ali 
sorts of lavish treatment are given to this group, and its candidates are 
seen very much as the university's candidates of choice. 

Certain activities which can be seen to be in contravention of the UUCA 
like the Selangor State government's treating Aspirasi candidates to a 
stay in a luxury hotel in Petaling Jaya prior to the elections this year, 
go unquestioned." 14 

Bagaimanapun Azmi terpaksa membayar harga yang tinggi di atas 
kritikan tersebut. Beliau telah dipanggil oleh majikannya, Universiti Malaya 
dan dilaporkan telah diminta untuk menamatkan tulisannya di akhbar the 
Star yang beliau telah menulis sejak April 2006. 15 

Dalam keadaan kerakusan pihak Eksekutif dan Legislatif menghakis 
hak-hak asasi yang dijamin oleh Perlembagaan, sudah tentulah badan yang 
diharap dapat menyekat kerakusan kuasa tersebut adalah badan kehakiman 
atau Mahkamah. Kuasa Mahkamah untuk menjaga, menjamin dan 
melindungi kebebasan dan hak asasi rakyat negara ini dinyatakan secara 
jelas dalam laporan Suruhanjaya Reid yang menyatakan: 

"The guarantee afforded by the Constitution is the supremacy of law 
and the power and dutv of the Courts to annul anv attemot to subvert 
any of the fundamental rights, whether bv legislative or administrative 
action or otherwise. " 16 

Meskipun Mahkamah diharapkan sebagai badan terakhir untuk 
memastikan hak-hak tersebut dapat dilaksanakan oleh rakyat dengan 
selamat tanpa sekatan dan halangan yang tidak munasabah, ia hanya boleh 


14 Azmi Sharom, "High Jinks in Srtudents Politics", The Star 2/10/2006 
15 Malaysiakini, " Don barred from writing after critical column? 

berlaku jika kebebasan badan kehakiman tersebut benar-benar wujud dan 
dirasai kewujudan kebebasan itu oleh rakyat. Malangnya imej buruk badan 
kehakiman melalui insiden-insiden yang menjejaskan integritinya masih 
belum dibaik pulih sepenuhnya sehingga kini. 

Peranan Mahkamah untuk melindungi hak-hak asasi tersebut dilakukan 
melalui kuasa mentafsir Perlembagaan yang diberikan hanya kepadanya. 
Hakim Besar Mahkamah Agung Amerika Syarikat, Charles Hughes CJ pernah 
menyatakan: 

"We are under a constitution , but the Constitution is what the judges 
say it is." 17 

Apa yang berlaku ialah pihak Mahkamah amat kurang meneliti dan 
memeriksa kuasa Eksekutif menurut kaca mata Perlembagaan. Meskipun 
pentafsiran Perlembgaan tidak dikawal oleh prinsip "stare decisis" (judicial 
precedents) yang sekaligus memberi satu dynamism kepada pihak 
Mahkamah untuk membuat tafsiran yang lebih cenderung kepada menjaga 
dan melindungi hak asasi, namun apa yang berlaku pihak Mahkamah sering 
mentafsirkan Perlembagaan seperti mentafsir surat wasiat (will). 

Sepertimana yang dikatakan oleh Tommy Thomas, seorang peguam 
Perlembagaan, "When judges interpret a constitution like a will, the 
Constitution will die." 18 

Meskipun hak mentafsir Perlembagaan diberikan kepada para hakim 
(Mahkamah Tinggi, Mahkamah Rayuan dan Mahkamah Persekutuan), namun 
realitinya tidak semua hakim mempunyai kapasiti secara intelektual untuk 
memahami isu-isu Perlembagaan dan juga isu hak-hak asasi kerana kurang 
pendedahan dalam perkara-perkara tersebut. Hakim-hakim yang tidak 


16 Laporan Suruhanjaya Reid, m/s 64 

17 

Lihat artikel oleh Tommy Thomas ."HumanRights in 21 st Century Malaysia" 
dalam Insaf Vol XXX No 2 di m/s 100 

18 Ibid. m/s 103 

mempunyai "intellectual capacity" yang tinggi dan juga pengalaman yang 
mencukupi dalam isu-isu hak asasi seringkali gagal menghargai kepentingan 
dan kesucian hak-hak ini. Oleh itu tidak pelik jika kita melihat banyak 
penghakiman yang diberikan dalam isu-isu hak asasi di negara ini terdiri 
daripada penghakiman yang kaku, beku dan tidak bermaya. 

